หุ้นDSGTL&Eดูดี ชูรายได้โตสองหลัก
&nbsp;
21 ส.ค. 2554

โพสต์ทูเดย์ — DSGT รับประโยชน์เงินบาทแข็งค่าเต็มๆ ลั่นปีนี้รักษากำไรรายได้โตสองหลักเท่าปีก่อน 
นายแคม ชิง แอมโบรส ชาน ประธานเจ้าหน้าที่บริหาร บริษัท ดีเอสจี อินเตอร์เนชั่นแนล (ประเทศไทย) หรือ DSGT เปิดเผยว่า บริษัทได้รับประโยชน์จากเงินบาทที่แข็งค่า เพราะบริษัทนำเข้าวัตถุดิบส่วนใหญ่คือเยื่อกระดาษจากสหรัฐอเมริกา ทำให้ต้นทุนการผลิตลดลง แต่ไม่ว่าเงินบาทจะอ่อนหรือแข็งค่าบริษัทก็สามารถหักกลบได้ เพราะส่งผ้าอ้อมออกไปขายยังประเทศมาเลเซีย อินโดนีเซีย และสิงคโปร์ด้วย
สำหรับผลการดำเนินงาน ปี 2553 บริษัทน่าจะรักษาอัตราการเติบโตทั้งกำไรสุทธิและรายได้อยู่ในระดับสองหลักเช่นเดียวกับปีที่แล้ว และเชื่อว่าจะดีกว่าอุตสาหกรรมที่โตประมาณ 10% โดยปีก่อนรายได้อยู่ที่ 3,468 ล้านบาท หรือโตขึ้น 18% ขณะที่กำไรสุทธิอยู่ที่ 311 ล้านบาท หรือเพิ่มขึ้น 37% ส่วนงบลงทุนปีนี้ใช้ประมาณ 200 ล้านบาท 
นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์ (L&amp;E) เปิดเผยว่า ปี 2553 บริษัทจะกลับมามีกำไรสุทธิมากกว่าปี 2551 ที่ทำได้ 48 ล้านบาท และสูงกว่าปี 2552 ที่ทำได้เพียง 14 ล้านบาท หลังลดต้นทุนการผลิตคงที่ลงได้เล็กน้อยจากปีก่อนอยู่ที่ 60% คาดว่ามาร์จินจะขยับมาอยู่ที่ 2530% จากปีก่อนอยู่ที่ 25.2% และทั้งปีนี้ตั้งเป้ารายได้จะโตขึ้น 20% จากปีก่อนที่ทำได้ 1,476 ล้านบาท